Pjūklavabaliai

Pjūklavabaliai, pjūklaūsiai (Heteroceridae) – vabalų (Coleoptera) šeima. Kūnas 3-6 mm ilgio, plokščias, apaugęs trumpais gulsčiais plaukeliais, kurie juodame fone sudaro geltonai rudą ar margą raštą. Antenos 10-11-narės, su netaisyklinga pjūkliška buožele. Kojos rausiamosios. Priekinės blauzdos plačios, su stambiais danteliais.

Gyvena ežerų, upių krantų drėgname smėlyje ar dumle išraustuose urveliuose.

Pasaulyje yra apie 250, Lietuvoje – apie 8 rūšys.

Vabalai